समाजवादी चिंतक ने कहा “ चंद्रशेखर जी के दिमाग मे शुरू से ही था कि गवर्नमेंट बहुत स्टेबल नहीं है। कांग्रेस के लोग क्या करेंगे इसका कोई ठिकाना नहीं है । चंद्रशेखर जी कहते थे कि जब स्थाई प्रधानमंत्री होना होगा तभी यहां रूकना चाहिए । उन्होंने कहा कि 1984 मे चंद्रशेखर जी चुनाव हारे थे । चुनाव हारने के बाद उन्होने कहा कि अरे भाई हमारे संसद मे न रहने से संसद थोड़े न इरेलिवेंट हो जाएगी । संसद अपनी जगह पर है और रहेगी ।उसका अलग महत्व है। ”उन्होने कहा कि चंद्रशेखर बेजोड़ नेता थे ।वे अकेले ऐसे नेता थे जिन्होंने बगैर किसी गाॅडफादर के अपनी राजनीतिक यात्रा शुरू किया और अपने को राजनीति की बुलंदी पर पहुंचाया। देश मे चाहे उनके समय का नेता रहा हो चाहे वर्तमान समय के नेता हों कोई भी व्यक्ति उनके पासंग के बराबर नही टिकता।